CELEX: 32008R1172
Language: hu
Date: 2008-11-25 00:00:00
Title: A Bizottság 1172/2008/EK rendelete ( 2008. november 25. ) egyes áruk Kombinált Nómenklatúra szerinti besorolásáról

27.11.2008   
            
            
               HU
            
            
               Az Európai Unió Hivatalos Lapja
            
            
               L 317/4
            
         
      A BIZOTTSÁG 1172/2008/EK RENDELETE
   
   (2008. november 25.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A melléklet táblázatában 1. szám alatt szereplő áru tekintetében a Vámkódexbizottság az elnöke által megállapított határidőn belül nem nyilvánított véleményt.
            
         
               (6)
            
            
               A melléklet táblázatában 2. szám alatt szereplő áru tekintetében az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. november 25-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Akkumulátorral működő, videofilmek lejátszására szolgáló, lézeres olvasórendszerből és színes monitorból álló készülék (ún. „hordozható DVD-lejátszó”). Külső méretei: hossza 19 cm, szélessége 14,2 cm, magassága 3,7 cm; tömege 800 gramm.
                              A monitor folyadékkristályos (LCD) típusú, képernyőátmérője 21,6 cm (8,5 hüvelyk). A készülék összecsukható, monitora elforgatható.
                              A készülék beépített hangszórókkal van felszerelve.
                              A következő csatlakozókkal rendelkezik:
                              
                                          —
                                       
                                       
                                          memóriakártya-olvasó foglalatok,
                                       
                                    
                                          —
                                       
                                       
                                          USB-port,
                                       
                                    
                                          —
                                       
                                       
                                          bemeneti és kimeneti csatlakozó összetett videojel továbbítására, valamint
                                       
                                    
                                          —
                                       
                                       
                                          fejhallgató-csatlakozó.
                                       
                                    Optikai (például CD, DVD) és félvezető (például USB flash memória) adathordozókon tárolt különböző hang- és videoformátumok olvasására alkalmas.
                           
                        
               
                  8528 59 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8528, a 8528 59 és a 8528 59 90 KN-kód szövegezése határozza meg.
                  Mivel a XVI. áruosztályhoz tartozó megjegyzések 3. pontja értelmében összetett készülékről van szó, a készüléket úgy kell besorolni, mintha kizárólag abból az összetevőből állna, amely a fő funkciót végzi. A készülék kialakításából és működési elvéből következően a készülék célja videofilmek megjelenítése.
                  A képernyő mérete lehetővé teszi videofilmek hosszabb időszakon át történő megtekintését, ennélfogva a készülék elsődleges funkciója a videofilmek lejátszása.
                  Ezért a készüléket a 8528 59 90 vtsz. alá, színes monitorként kell besorolni.
               
            
                  
                              2.
                           
                           
                              „Laptop” kialakítású, akkumulátorral működő, lézeres olvasórendszerből és színes monitorból álló, tv-tunerrel felszerelt, videofilmek lejátszására szolgáló készülék (ún. „hordozható DVD-lejátszó”). Külső méretei: hossza 19,5 cm, szélessége 14,9 cm, magassága 3,1 cm; tömege 800 gramm.
                              A monitor folyadékkristályos (LCD) típusú, lecsukható, képernyőátmérője 17,8 cm (7 hüvelyk).
                              A készülék fel van szerelve:
                              
                                          —
                                       
                                       
                                          beépített hangszórókkal, valamint
                                       
                                    
                                          —
                                       
                                       
                                          DVB-T (digitális földfelszíni televíziós műsorszórás) és analóg videotunerrel.
                                       
                                    A következő csatlakozókkal rendelkezik:
                              
                                          —
                                       
                                       
                                          memóriakártya-olvasó foglalatok,
                                       
                                    
                                          —
                                       
                                       
                                          USB-port,
                                       
                                    
                                          —
                                       
                                       
                                          bemeneti és kimeneti csatlakozó összetett videojel továbbítására, valamint
                                       
                                    
                                          —
                                       
                                       
                                          fejhallgató-csatlakozó.
                                       
                                    Optikai (például CD, DVD) és félvezető (például USB flash memória) adathordozókon tárolt különböző hang- és videoformátumok olvasására alkalmas.
                              Digitális rádióadások vételére és videojáték-lejátszóként is használható.
                           
                        
               
                  8528 72 20
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 8528, a 8528 72 és a 8528 72 20 KN-kód szövegezése határozza meg.
                  A tv-tuner jelenléte miatt a termék lényeges jellemzői a televíziós adás vételére alkalmas, képernyőt tartalmazó, rádióműsor-vevőkészüléket és videolejátszó készüléket is magában foglaló készülék lényeges jellemzőivel egyeznek meg.
                  A játékgépként való használat lehetősége másodlagos, ennélfogva nem kell a készülék lényeges jellemzőjének tekinteni.
                  Ezért a készüléket a 8528 72 20 vtsz. alá, televíziós adás vételére alkalmas, rádióműsor-vevőkészüléket és videolejátszó készüléket is magában foglaló készülékként kell besorolni.